Despre demnitate 


Gavril Vatamaniuc Teodor Șușman lon Gavrilă Toma Arnăuţoiu 


Gogu Puiu 


Liga femeilor extraordinare  Goryani Witold Pilecki Rezistența prin cultură din România Manifest 


Povestea unor oameni (aproape) 


necunoscuți 


Spiru Blănaru N 


Gavril Vatamaniuc 
Hr Hr Irrt O 31 Votes 


Gavril Vatamaniuc a răspuns acestei întrebări fugind înarmat în pădurile care acoperă 
obcinile Bucovinei 


Gavril Vatamaniuc a fost unul dintre puținii supraviețuitori ai rezistenței armate 
anticomuniste. Prea mulţi dintre cei care au ales o altă cale în fața comunizării au devenit 
eroi prin moarte. 


A fost jandarm şi, după ce luptase un an pe frontul de vest, a fost concediat pentru că se 
contrazicea cu şeful politic în ședințele de spălare pe creier. N-a fost legionar şi nici 
simpatizant al vreunui partid politic sau al vreunei mişcări. 


S-a ascuns vreun an, muncind pe diverse şantiere din ţară, până când a fost încolţit gata să 
fie arestat de poliţia politică. În munţi, a făcut parte din două grupuri de partizani 
(„Săvuleţ/Ghivnici” şi „Vatamaniuc/Motrescu”), ducând o viaţă pe care mai toţi în ziua de 
astăzi o isnorăm, nefiind conştienţi de dificultăţile ei. El spune că nici în ziua de astăzi nu 
ar putea decide unde a fost mai dificil de trăit: în pădure sau în închisoare, cu diferenţa că 
în pădure îi rămânea demnitatea de a fi liber. 


Foto 1 — Gavril Vatamaniuc, jandarm 
(1947) 


A fost urmărit de un întreg batalion de trupe de securitate (actualii jandarmi, iar pentru 
cei care nu ştiu, un batalion cuprinde între 150 şi 250 de soldaţi) timp de 6 ani. În tot acest 
timp a sperat într-o intervenţie americană care să salveze România de la destinul ei. 
Împreună cu Vasile Motrescu, fraţii Ion şi Gheorghe Chira şi Vasile Marciuc, a făcut 
opoziţie regimului adresând numeroase discursuri, scrisori şi manifeste anticomuniste 
oamenilor din zona Suceviţei. În acele vremuri, un asemnea gest putea atrage chiar 
condamnarea la moarte (cum a fost cazul grupului „Capotă-Dejeu” ai cărui membri nu au 
tras nici un foc de armă, doar au tipărit manifeste anticomuniste). 


Au fost surprinși în trei rânduri de trupele de securitate, fiind nevoiţi să se apere cu arma. 
Trei soldaţi şi un câine lup de urmărire au murit în urma acestor ciocniri. A treia oară a 


fost capturat și condamnat la muncă silnică pe viaţă după o anchetă extrem de dură. 


Iată câteva fotografii de la reconstituirea din timpul anchetei. 


Foto 2 — Gavril 
Vatamaniuc, haiduc (1955) 

Foto 3 — Gavril Vatamaniuc, 
haiduc (1955) 


Așa este, în prima fotografie nu are o umbră sub ochiul stâng, ci o vânătaie. Cu toate astea, 
nu pare terorizat de ce i se întâmplă. Un om din fier. 


A supravieţuit închisorii, fiind eliberat în 1964, după 9 ani, pentru a-și continua viaţa într-o 
ţară care transformase în realitate atmosfera din 1984 a lui George Orwell. TOŢI ceilalți 
prieteni de pe munte au murit, în luptă (fraţii Chiraș, Săvuleţ), executaţi (Motrescu), sau în 
condiţii suspecte, după eliberare (Cenuşă, Marciuc). 


Cartea propusă, Muntele mărturisitor, răspunde la multe întrebări privind viaţa în pădure, 
în condiţii cel puţin dramatice. E mai captivantă decât un roman poliţist sau de aventuri 
(atenţie, Robinson Crusoe sau Coliba unchiului Tom sunt niște basme naive pe lângă ce 
veţi găsi în aceste pagini). 


După 1989, mărturisirile lui au fost inepuizabile în a explica viaţa celor plecaţi în munți, 
Gavril Vatamaniuc fiind un consultant important pentru multe dintre lucrările care 
acopereau fenomenul rezistenței anticomuniste. Un bucovinean cu un talent imens în a 
povesti, amintind deseori de Ion Creangă, a acordat oricâte interviuri i s-au cerut și a 
vorbit, cum numai el ştia s-o facă, la oricâte conferinţe a fost invitat. Dar mai ales, a arătat 
tuturor celor care au vrut să-l cunoască o personalitate care aparţine unei lumi pe care 
astăzi n-o mai regăsim, după atâta comunism care ne-a modificat prea mult principiile de 
viaţă. 


Oamenii extraordinari nu sunt diferiţi de noi, cei obișnuiți. Și ei au îndoielile, temerile şi 
spaimele lor identice cu ale noastre. Dar ei iau decizia justă, cu demnitate, atunci când 
sunt puși în faţa unei situaţii limită sau a unui compromis. Şi chiar dacă decizia aceasta îi 
costă foarte mult, cum ar fi libertatea, data următoare, într-un mod extraordinar, aleg la 
fel, pe când oamenii obişnuiţi n-o fac. De aceea Gavril Vatamaniuc a fost un om 
extraordinar: pentru că, așa cum obișnuia să spună, „a scris o bucăţică de istorie”. 


A dispărut dintre noi aşa cum e mai frumos pentru un erou, discret, în prima zi de 
primăvară a anului 2012, după o viaţă pe care n-a contenit s-o povestească oricui ar fi vrut 
s-o asculte. 


Mai am o fotografie, pe care cu siguranţă, de-a lungul lecturii veţi fi dorit morţiș s-o vedeţi, 
e cea a Nataliţei Sireteanu, nu vă spun nimic mai mult. Cartea se găsește aici: Muntele 
mărturisitor. 


Foto 4 — Natalița Sireteanu 


Bibliografie: 


Cartea „Muntele mărturisitor” a lui Constantin Hrehor în dialog cu Gavril 
Vatamaniuc, la editura Apologeticum, în 2004 nu se mai găsește în librării demult. Dar o 
puteţi descărca de pe net, din multe locuri, inclusiv de pe acest blog. 


Mai există o carte, „Ultimul Haiduc,, de Emil lanuș și Ion Prelipcean, la fel, în dialog cu 
Gavril, nu ştiu editura, posibil să fie scoasă cu ajutorul unui ziar (Monitorul de Suceava). 

N-o găsiţi nicăieri, decât dacă îi contactaţi pe autori. (aveam un număr de mobil al unuia 
dintre ei, pe undeva) 


În zona strict istorică, am dat de o carte care conţine dosarul „Bandei 
Motrescu/Vatamaniuc”, se numeşte „Rezistența armată din Bucovina, vol. III 
1952-1958)” de Adrian Brișcă și Gabriel Ciuceanu scoasă la Institutul Naţional pentru 
Studiul 'Totalitarismului. Se mai găsește şi volumul II, focusat pe Constantin Cenuşă. 
Volumul I nu se mai găseşte nici în formă tipărită și nici electronică. În afară de biblioteci 
și anticariate aceasta e o carte moartă și îngropată. (de altfel asta e şi unul din motivele 
pentru care există acest blog) 


Despre grupul Săvuleţ/Ghivnici, amintit în memoriile lui Gavril Vatamaniuc, un excelent 
articol scris de Dan Dobrincu: Grupuri minore in rezistenta din Bucovina 


Partajează asta: 


(3 Facebook W Twitter E] Linkedin hd Email D Pintereste | «4 Mai mult 


Jr Apreciază 


4 blogeri au apreciat asta. 


17 răspunsuri la Gavril Vatamaniuc 


dragan zice: 
09/06/2011 la 20:27 


vai 0 O Rate This 


super tare ma bucur ca am apucat sa citest si eu aceste randuri din suferinta 
neamului ROMAN si DUMNEZEU sai odihneasca in pace pe cei cazuti in timpul 
rezistentei anti-comuniste. 


Răspunde 


Mos Darie zice: 
21/12/2011 la 08:20 


iĉ 2" 1 0 Rate This 


De ce ati tinut neaparat sa mentionati ca „nu a fost legionar”? Si, daca ar fi fost, 
schimba asta cu ceva valoarea a ceea ce a facut? Spalaturile de creier sunt greu de 
depasit...Mai informati-va in legatura cu legionarii! Din alte surse decat 
propaganda oficiala. 


Răspunde 


2 despredemnitate zice: 


21/12/2011 la 10:25 


IĆ 1 " o O Rate This 
Pentru că teza Securității e chiar asta: toți cei fugiți în munți au fost 


legionari. De aceea am precizat cine a fost și cine n-a fost legionar. 
Strict personal, nu am nici un fel de afinitate pentru legionarism. 


Răspunde 


Mircea Sacui zice: 
03/03/2012 la 03:30 


ĉo ™ 1 0 Rate This 


@Mos Darie: In cazul meu, din familia mea au facut parte 6 persoane din 
miscarea de rezistenta „Vin Americanii”, toata aceasta grupare a fost 
arestata si condamnata, anihilata. Daca spun ceva destre acest fapt, prima 
intrebare mi se pune: -„Au fost legionari?”, raspunsul este: — „Nu!”- 


Răspunde 


georgescu jorj-ioan zice: 
01/03/2012 la 17:19 


iĉ 2 "7 3 0 Rate This 


Dumnezeu sa il ierte de pacatele cu sau fara de voie savirsite dar sa-l aseze in loc 
de odihna pt ce a facut pt neamul nostru dupa puterile sale si dupa mine a facut 
destul de mult.Daca a lasat in urma si o carte o vreau si eu sa o am si sa o 
citesc.Cartea,scrierile despre lupta cu raul,cu comunismul sint mesaje,arme ce vor 
supravetui mortii celui care a avut curaj si tarie sa infrunte moartea in timp ce altii 
pactizau si se integrau orinduirii comunisto=moscovite.Cinste lui,sa ii fie tarina 


EA Urmăreşte 


o... 


usoara si cinste tuturor celor care au luptat cu arma,cu cuvintul,rugaciunea contra 
lui Dej,Draghici,Nicolski,Pintilie, Ceausescu, Maurer,etc, a comunismului. 


Răspunde 


B zice: 

19/07/2012 la 13:13 

ro. 3 O Rate This 

te rog frumos, nu mai folosi „focusat”. 


Răspunde 


A despredemnitate zice: 


19/07/2012 la 14:19 


o F 3 Q Rate This 


Mulţumesc pentru observaţie. Este folosit intenţionat cuvântul „focusat” 
pentru concizie și pentru atragerea unui anume public cosmopolit, care 
nu citeşte în mod obișnuit texte cu tematica blogului. 

„Apogeul” acestei abordări este în acest post de pe blog: 
https://despredemnitate.wordpress.com/2011/05/28/represiunea- 
business-report-o-perspectiva-cinica/ 


Răspunde 


Lacramioara Stoenescu zice: 
30/03/2013 la 23:26 
ĉo M 3 O Rate This 


Postati si Gavril Vatamaniuc-soimul Bucovinei,spectacolul radiofonic de la Radio 
Romania Actualitati dupa cartea Memoria stigmatelor de Lacramioara Stoenescu 


Răspunde 


N despredemnitate zice: 


30/03/2013 la 23:31 


ro. a O Rate This 
De unde să-l iau? 


Răspunde 


Mirel zice: 
10/07/2013 la 17:30 


iĉo 1 3 O Rate This 


Domnul acesta Gavril Vatamaniuc merita decorat post morten, o statuie si-n plus 
una din scolile generale din localitatea s-a natala merita sa-i poarte numele ! 


Răspunde 


Lacramioara Stoenescu zice: 
19/11/2013 la 00:34 


iÉ o '? 3 O Rate This 

Cred ca are dreptate Mirel. Iata ca exista oameni care stiu ce ar trebui sa faca 
semenii lor. Ca Gavril Vatamaniuc au mai fost si altii. Localitatile in care s-au 
nascut ar trebui sa le cinsteasca numele. Incet, lumea se va trezi. Colegiul Matei 
Basarab din Bucuresti a montat deja o placa memoriala in amintirea tinerilor elevi 
din clasele a XI care au facut parte din organizatia anticomunista Frontul 
Eliberarii Nationale, condusa de elevul Mihai Stoica Olteanu. Ei au activat intre 
1957 si 1959 si au fost condamnati ani multi de inchisoare. Felicitari conducerii 
Colegiului Matei Basarab. 


Răspunde 


Coroama zice: 
20/01/2018 la 14:56 


ro! 3 O Rate This 

Cum as putea intra în posesia cărților mai sus relatate?? 
Cine m-ar putea ajuta cu cine pot lua legătura? 

Mas bucura mult să le am şi să le citesc 

Mulţumesc frumos. 


Răspunde 

A Despre Opera zice: 


20/01/2018 la 14:57 


ić 1 ' 3 O Rate This 


O carte despre Gavril Vatamaniuc se găseşte la acest link: 


Dă clic pentru a accesa constantin-hrehor-muntele-marturisitor.pdf 


Răspunde 


PPE Mihai Popescu zice: 
ră 
E 28/11/2018 la 18:44 

10o" o Ê Rate This 


Am de vânzare cărţi anticomuniste despre REZISTENTA ARMATA 
ANTICOMUNISTĂ DIN MUNȚII ROMÂNIEI, din Bucovina , dar si alte 
zone : Muntii Ţiblesului , zona Tg Jiu , Album cu principalele grupuri de 
rezistență anticomunistă , REZISTENTA ARMATA ANTICOMUNISTĂ 
DIN MUNȚII Babadagului -DOBROGEA, etc 0722500242 Mihai Popescu 


Răspunde 


Raluca Simona zice: 
AF 26/08/2019 la 00:56 
iĉ o F o Ô Rate This 


Buna ziua! Postareea Dvs este cam veche de aproape un an, dar 
totusi intreb daca acest anunt inca este valabil. 


Răspunde 


PRE Mihai Popescu zice: 
; 26/08/2019 la 10:30 
10o". o Ê Rate This 


Ma puteti suna 0722500242 


Răspunde 


Justin zice: 
15/10/2019 la 00:25 


ro. o Ô Rate This 


(aprox.) 80 de episoade filmate cu dl. Gavril Vatamaniuc se gasesc pe youtube.com 
— cautati „Memorialul Durerii — Gavril Vatamaniuc” 
https://www.youtube.com/results?search_query=Memorialul+Durerii+- 


+Gavril+Vatamaniuc 

